උදා වූ වසරේ වැඩ කටයුතු ආරම්භ කිරීමට පෙර බොහෝ පිරිසක් මහනුවර ඓතිහාසික ශ්‍රී දළදා සමිදුන් වැදපුදා ගෙන ආශිර්වාද ලබා ගත් බවයි ප්‍රදේශයේ හිරු වාර්තාකරු සඳහන් කළේ.එමෙන්ම අනුරාධපුර ඓතිහාසික ජය ශ්‍රී මහා බෝ සමිදුන් ඇතුළු අටමස්ථානය වැද පුදා ගැනීමට බැතිමතුන් විශාල පිරිසක් ඊයේ පස්වරුවේ සිට පැමිණෙමින් සිටින බවයි එහි සිටින හිරු ප්‍රාදේශීය වාර්තාකරු අතුල බණ්ඩාර කියා සිටියේ.වතුකරයේ ජනතාවට ද උදා වූ නව වසර පිලිගනු ලැබුවේ කෝවිල්වලට ගොස් හින්දු ආගමික වතාවත් වල නිරත වෙමින්.කතෝලික ජනතාව ද දේවස්ථාන වෙත ගොස් නව වසරේ ආගමික වතාවත්වල නිරත වූ බවයි පුත්තලම හිරු වාර්තාකරු ජූඩ් සමන්ත කියා සිටියේ.මීට අමතරව අයහපත් කාලගුණයෙන් පීඩාවට පත් වූ උතුරේ ජනතාව ද නව වසර උදාව උණුසුම් අන්දමින් පිලිගෙන තිබෙනවා.මේ අතර, උදා වූ නව වසරේ වැඩ කටයුතු ආරම්භ කරමින් ඓතිහාසික සෝමාවතී පුද බිම වෙත ගිය ජනාධිපති මෛත්‍රීපාල සිරිසේන ආගමික වතාවත්වල නිරත වුණා.